มัสยิดอัลคุละฟาอ์

มัสยิดอัลคุละฟาอ์ (อาหรับ: جامع الخلفاء) เป็นมัสยิดซุนนีในเมืองแบกแดด ประเทศอิรัก มัสยิดนี้เริ่มสร้างขึ้นตามพระราชกระแสรับสั่งของเคาะลีฟะฮ์องค์ที่ 17 อัลมุกตะฟี (ค. 902–908) แห่งรัฐเคาะลีฟะฮ์อับบาซียะฮ์ ในฐานะมัสยิดกลางสำหรับพระราชวังที่แผ่ขยายไปทุกสารทิศซึ่งสร้างโดยพระองค์กับอัลมุอ์ตะฎิด พระราชบิดา ด้วยเหหตุนี้ มัสยิดนี้มักถูกเรียกกันในชื่อ มัสยิดอัลก็อศร์ (อาหรับ: جامع القصر) ซึ่งในภาษาอาหรับแปลตรงตัวว่า "มัสยิดของพระราชวัง" ต่อมา มัสยิดนี้ถูกขนานนามว่า มัสยิดของเคาะลีฟะฮ์ ซึ่งทำให้ได้ชื่อในปัจจุบันว่า อับคุละฟาอ์ มัสยิดนี้เป็นหนึ่งในแลนด์มาร์กทางประวัติศาสตร์ของเมืองแบกแดด และได้รับการกล่าวถึงในบันทึกการเดินทางของอิบน์ บะฏูเฏาะฮ์ ขณะไปที่แบกแดดใน ค.ศ. 1327 ส่วนที่โดดเด่นที่สุดของมัสยิดคือหอมินาเรตสูง 34-เมตร (112-ฟุต) ที่ยังคงมีรูปแบบเดิมจากสมัยอับบาซียะฮ์ และเป็นส่วนเดียวที่ยังหลงเหลือในปัจจุบัน โดยหอนี้ได้รับการตกแต่งใหม่ใน ค.ศ. 1960 อย่างไรก็ตาม ในปัจจุบัน มันมีความเสี่ยงที่จะถล่มลงมาเนื่องจากการขาดการบำรุงรักษา ซึ่งมีการกล่าวหาว่าเกิดจากการแบ่งแยกนิกายระหว่างมัสยิดแบบซุนนีกับรัฐบาลส่วนใหญ่ของชีอะฮ์ เนื่องจากความเอียงของมินาเรต ทำให้ชาวบ้านเรียกมัสยิดนี้ว่า "อัลอะห์ดับ" (อาหรับ: الأحدب) แปลว่า "หลังโกง" อ้างอิง